# คีอานู รีฟส์
คีอานู ชาลส์ รีฟส์ (; เกิดวันที่ 2 กันยายน ค.ศ. 1964) เป็นนักแสดงชาวแคนาดา เกิดที่เบรุตและเติบโตในโตรอนโต รีฟส์เริ่มแสดงละครเวทีและในภาพยนตร์โทรทัศน์ก่อนที่จะเปิดตัวภาพยนตร์สารคดีเรื่อง Youngblood (1986)

หลังประสบความล้มเหลวในบ็อกซ์ออฟฟิศหลายเรื่อง การแสดงของรีฟส์ในภาพยนตร์สยองขวัญ อาถรรพ์มัจจุราชเหนือเมฆ (1997) ได้รับเสียงวิจารณ์ไปในทางที่ดี จากนั้นจึงเริ่มมีชื่อเสียงมากขึ้นจากการรับบทเป็นนีโอในชุดละครนิยายวิทยาศาสตร์ เดอะ เมทริกซ์ ที่เริ่มขึ้นใน ค.ศ. 1999 เขารับบทเป็นจอห์น คอนสแตนตินในคนพิฆาตผี (2005) และภาพยนตร์อื่น ๆ อย่าง บ้านทะเลสาบ บ่มรักปาฏิหาริย์ (2006) วันพิฆาตสะกดโลก (2008) และ สตรีท คิงส์ ตำรวจเดือดล่าล้างเดน (2008) หลังหยุดแสดงช่วงหนึ่ง รีฟส์ก็กลับมาด้วยการรับบทเป็นผู้ลอบสังหารในนามในชุดภาพยนตร์ จอห์น วิค ที่เริ่มต้นใน ค.ศ. 2014

นอกจากการแสดงแล้ว รีฟส์ยังเป็นผู้กำกับภาพยนตร์ คนแกร่งสังเวียนเดือด (2013)

 ชีวิตช่วงต้น 
คีอานู ชาลส์ รีฟส์ เกิดในเบรุต ประเทศเลบานอน เมื่อวันที่ 2 กันยายน ค.ศ. 1964 เป็นบุตรของแพทริเซีย (สกุลเดิม เทย์เลอร์) นักออกแบบเครื่องแต่งกายและนักแสดง กับซามูเอล นาวลิน รีฟส์ จูเนียร์ แม่ของเขาเป็นชาวอังกฤษจากเอสเซกซ์The Jonathan Ross Show, Season 8, Episode 10; March 28, 2015 ส่วนพ่อชาวอเมริกันมาจากรัฐฮาวาย และมีเชื้อสายจากฮาวาย จีน อังกฤษ ไอริช และโปรตุเกส ย่าของเขาเป็นชาวฮาวายเชื้อสายจีน แม่ของเขาพบกับพ่อขณะทำงานที่เบรุต โดยพ่อทิ้งภรรยากับครอบครัวตอนที่รีฟส์อายุ 3 ขวบ เขาพบพ่อครั้งสุดท้ายที่เกาะคาไวของฮาวายตอนอายุ 13 ปี

หลังพ่อแม่หย่าร้างใน ค.ศ. 1966 แม่ของเขาย้ายครอบครัวไปที่ซิดนีย์ จากนั้นจึงไปยังนครนิวยอร์ก โดยเธอแต่งงานกับพอล แอรอน ผู้กำกับภาพยนตร์บรอดเวย์และฮอลลีวูดใน ค.ศ. 1970 ทั้งคู่ย้ายไปที่โตรอนโต ประเทศแคนาดา และหย่าร้างใน ค.ศ. 1971 ตอนที่รีฟส์อายุ 9 ขวบ เขามีส่วนในการแสดงละคร Damn Yankees แอรอนยังคงความสัมพันธฺใกล้ชิดกับรีฟส์ โดยให้คำแนะนำและเสนองานให้เขาที่โรงละครเฮดจ์โรว์ รัฐเพนซิลเวเนีย สหรัฐ แม่ของรีฟส์แต่งงานกับรอเบิร์ต มิลเลอร์ใน ค.ศ. 1976 แล้วหย่าใน ค.ศ. 1980 จากนั้นจึงแต่งงานกับแจ็ก บอนด์ โดยอยู่ด้วยกันจนถึง ค.ศ. 1994 รีฟส์และบรรดาน้องสาวเติบโตในย่านยอร์กวิลล์ โตรอนโต โดยมีพี่เลี้ยงเป็นคนดูแล เนื่องจากชาติพันธุ์ของย่า ทำให้เขาเติบโตมาพร้อมกับศิลปะ, เครื่องเรือน และอาหารจีน

 ชีวิตส่วนตัว 
ใน ค.ศ. 1998 รีฟส์พบกับเจนนิเฟอร์ ไซม์ ผู้ช่วยของผู้กำกับ เดวิด ลินช์ ในงานปาร์ตี้ที่จัดให้วง Dogstar และทั้งคู่จึงเริ่มคบหากัน จากนั้นในวันที่ 24 ธันวาคม ค.ศ. 1999 หลังตั้งท้อง 8 เดือน ไซม์ให้กำเนิดลูกสาวที่คลอดก่อนกำหนดชื่อว่า เอวา อาร์เชอร์ ไซม์-รีฟส์ ไม่กี่สัปดาห์ต่อมา ทั้งคู่หย่าร้าง แต่ภายหลังคืนดีกัน ในวันที่ 2 เมษายน ค.ศ. 2001 ไซม์เสียชีวิตจากการที่รถยนต์ของเธอประสานงาเข้ากับรถที่จอดอยู่สามคันบน Cahuenga Boulevard ที่ลอสแอนเจลิส มีรายงานว่าไซม์ได้รับบาดเจ็บและไม่คาดเข็มขัดด้วย รีฟส์ให้การแก่นักสืบว่าทั้งคู่กลับมาอยู่ด้วยกัน และวันก่อนเกิดเหตุก็กินบรันช์ด้วยกันที่ซานฟรานซิสโก รีฟส์ทำหน้าที่แบกโลงศพไซม์ ไปฝังข้างลูกสาวของทั้งคู่

ใน ค.ศ. 2009 รีฟส์พบกับอเล็กซานดรา แกรนต์ในงานเลี้ยงอาหารค่ำ ทั้งคู่ร่วมกับแต่งหนังสือด้วยกันสองเล่ม ทั้งคู่เปิดเผยความสัมพันธ์ในเดือนพฤศจิกายน ค.ศ. 2019

รีฟส์ไตร่ตรองถึงความเชื่อทางจิตวิญญาณ โดยกล่าวว่าเป็นเรื่อง "ส่วนตัว" ถึงแม้ว่าเขาไม่ได้นับถือศาสนาพุทธอย่างเป็นทางการ ศาสนานี้ได้ทิ้งความประทับใจไว้กับเขา โดยเฉพาะหลังรับบทในภาพยนตร์ พระพุทธเจ้า มหาศาสดาโลกลืมไม่ได้

การเซ็นเซอร์
ภาพยนตร์ของรีฟส์ถูกแบนจากแพลตฟอร์มสตรีมมิ่งในประเทศจีน เช่น อ้ายฉีอี้, เทนเซ็นต์ วิดีโอ และโยวคู่ เนื่องจากในวันที่ 3 มีนาคม ค.ศ. 2022 เขาเข้าไปมีส่วนร่วมแบบเสมือนในคอนเสิร์ตการกุศลให้กับทิเบตเฮาส์ องค์กรไม่แสวงหาผลกำไรที่มีส่วนเกี่ยวข้องกับดาไลลามะ ผู้นำทางจิตวิญญาณทิเบตที่ลี้ภัย

 ผลงานในวงการภาพยนตร์ 
 ภาพยนตร์ 

 Year Title Role(s) Notes 1985One Step AwayShort film1986YoungbloodHeaverFlyingTommyRiver's EdgeMatt1988Permanent RecordDangerous Liaisons1989Bill & Ted's Excellent Adventure Parenthood Tod1990I Love You to Death MarlonTune in Tomorrow 1991Point BreakBill & Ted's Bogus JourneyMy Own Private Idaho1992Bram Stoker's Dracula1993Much Ado About NothingEven Cowgirls Get the BluesFreakedOrtiz the Dog BoyUncreditedLittle Buddha1994SpeedOfficer Jack Traven1995Johnny MnemonicJohnny1996Chain ReactionFeeling Minnesota1997Harry1999 นีโอMe and Will HimselfUncredited cameo2000 2001Sweet November Hardball 2003 นีโอ นีโอ (ให้เสียง) Segment "Kid's Story" นีโอSomething's Gotta Give2005ConstantineThumbsuckerEllie ParkerHimselfCameo2006NarratorDocumentary2008Street KingsKlaatu20092010Henry's Crime2012Side by SideHimselfAlso producer; documentaryGeneration Um...John2013Man of Tai ChiAlso director47 RoninKai2014จอห์น วิค แรงกว่านรกจอห์น วิค 2015Knock KnockAlso executive producerDeep Web: The Untold Story of Bitcoin and the Silk Road Narrator DocumentaryMifune: The Last Samurai Narrator Documentary2016Exposed Also producerKeanuKeanuVoice; CameoHank2017To the Boneจอห์น วิค แรงกว่านรก 2จอห์น วิค Bob CameoSPF-18Himself Cameo2018SiberiaAlso producerDestination WeddingFrankReplicasAlso producer2019จอห์น วิค แรงกว่านรก 3จอห์น วิค Always Be My MaybeHimselfToy Story 4VoiceAlready GoneExecutive producerBetween Two Ferns: The Movie Himself Cameo2020 SageBill & Ted Face the Music2021  Neo / Thomas Anderson 2022DC League of Super-Pets บรูซ เวย์น / แบทแมนVoice2023จอห์น วิค แรงกว่านรก 4จอห์น วิค Also executive producer 2024 โซนิค เดอะ เฮดจ์ฮ็อก 3  ชาโดว์ เดอะ เฮดจ์ฮ็อก Post-production; voice  2025 John Wick Presents: Ballerina  จอห์น วิค  Post-production; also producer  Good Fortune  Gabriel Post-production  Outcome  Reef Hawk Filming 
 Key  Denotes films that have not yet been released

บรรณานุกรม
 
 
BRZRKR (with Matt Kindt and Ron Garney, 12-issue mini-series, Boom! Studios, 2021,)

หมายเหตุ